cyanic-selkie/wikianc huggingface dataset:
Art Tatum
Innspelingane på 50-talet
I 1953 signerte han ein platekontrakt med Norman Granz, og dei gav ut ei rekkje soloplater i serien The Genius of Art Tatum i tillegg til plater saman med andre, musikarar som Lionel Hampton, Buddy DeFranco, Ben Webster, Benny Carter og Roy Eldridge.
No var Tatum etablert som ein jazzpianist i toppklassen.
Spelestil
Art Tatum sa sjølv at Fats Waller var førebiletet hans. Han var ingen aktiv komponist, men heldt seg til eit sett med jazzstandardar. Desse vart spelt inn på plate, og utvikla vidare på konsert, ofte berre med små nyansar endra. Han valde sjeldan raske tempo i framføringane sine, men la inn så mykje ornamentering at det gav eit inntrykk av at han alltid spelte raskt. Kvar konsert var ulik den førre, Tatum la inn små harmoniske endringar, akkorderstatningar og uvanlege intervall.
Han fekk etterkvart ein stor tilhengarskare i det etablerte musikkmiljøet, med artistar som Coleman Hawkins, Charlie Parker og nærast alle jazzpianistane.
Slutten
Innspelingane med Granz vart Art Tatum sine siste. Han heldt fram med å turnere, men helsa svikta — truleg på grunn av diabetes kombinert med eit stort dagleg inntak av alkohol. Han døydde av nyresvikt få veker før han skulle fylle 47 år.
Art Tatum døydde før han fekk dokumentert musikken sin skikkeleg for ettertida. Det finst ei rekkje innspelingar, men både lyden og pianoet er av dårleg kvalitet.
Haulaway Point
Haulaway Point er eit lite klippenes midtvegs langs nordaustsida av Stonington Island, like utanfor vestkysten av Graham Land i Antarktis. Det vart først kartlagd av U.S. Antarctic Service, 1939–41, Det vart kartlagd på ny i 1946–47 av Falkland Islands Dependencies Survey, som gav neset dette namnet fordi det var ein av dei bete stadane langs denne kysten til å lesse varer på land.
Heartbreak av Bert Jansch
Heartbreak er det fjortande albumet til den skotske visesongaren Bert Jansch. Det kom ut i 1982.
Plana Peak
Plana Peak (Vrah Plana) er eit nesten heilt isdekt fjell på Levski Ridge i Tangra Mountains på Livingston Island i Sør-Shetlandsøyane i Antarktis. Det ligg oppom Huronbreen i nord og sidebreane i aust og vest. Fjellet er kalla opp etter fjellet Plana vest i Bulgaria.
Samuel Wennberg
Samuel Georg Simeon Wennberg var ein norsk handelsmann, gardbrukar, lensmann og stortingsmann frå Trondheim.
Wennberg representerte Tromsø amt på Stortinget frå 1877 til -85. Han var 1877-78 medlem av næringskomite nr 2, 1879 av næringskomite nr 1, 1880-82 av tollkomiteen, 1882 av traktatkomiteen, 1883-85 av valkomiteen. Denne siste stortingsperioden, 1883-85, var han også sekretær i tollkomiteen. Han var medlem av Lagtinget frå 1880 til 1885. I 1883-84 var han medlem av riksretten som dømde i saka mot Selmer-ministeriet. Han slutta seg til Stortingets Venstreforening då denne vart skipa i 1883.
Wennberg døydde i Balsfjord i 1908.
Rewind: The Unreleased Recordings
Rewind: The Unreleased Recordings er eit musikkalbum av J.J. Cale. Det kom ut den 2. oktober 2007 og inneheld ei rekkje songar spelte inn mellom 1971 og 1983, som Cale ikkje hadde gjeve ut før.
Fylkesveg 201 i Aust-Agder
Fylkesveg 201 i Aust-Agder går mellom Sandum og Hove i Arendal kommune. Vegen er 843 meter lang.
Aaqbe
Aaqbe eller Akabe er ein landsby og kommune som ligg 3 km vest for Rashaya i Rashaya distrikt i Beqaa guvernement i Libanon.
Romersk tempel
Det ligg ruinar av eit romersk tempel i landsbyen, som høyrer til Hermontempla. Tempelet ligg på ein ås med utsikt mot Hermon.
Mount Dedo
Mount Dedo er ein kjenneleg tind på 695 moh. i Antarktis. Dedo ligg sør for Orne Harbour på vestkysten av Graham Land. Fjellet vart kartlagd av Belgica-ekspedisjonen under Gerlache i 1897–99. Namnet finst på eit argentinsk kart frå 1954 og er skildrande - dedo tyder 'finger' på spansk.
Floyd Cramer
Biografi
Etter ein barndom i Arkansas, flytta Cramer attende til Louisiana, der han var fødd i 1951. Han byrja å dukke opp på radioprogrammet The Louisiana Hayride, der han spelte i lag med artistar som Jim Reeves, Faron Young, Webb Pierce og, på debuten hans, Elvis Presley.
Cramer spelte inn nokre få solosinglar i 1953, men det viktigaste arbeidet hans tidleg i 1950-åra var som studiomusikar, der han først møtte Chet Atkins, som oppfordra han til å flytte til Nashville, noko han gjorde i 1955. Han vart då med Atkins som huspianist ved RCA Records og byrja å utvikle det som etter kvart vart rekna som Nashville sound, ein stil som tok bort element knytte til tradisjonell country og honky tonk til fordel for ein meir polert stil, som høvde for pop-publikumet. Med Atkins som produsent, byrja Cramer å perfeksjonere den unike stilen sin, med ein metode som ikkje er ulik gitar-plukking, der han slår ein tangent og så glir fingeren over på den neste, noko som skapar ein blå, einsam stil. Under Atkins, spelte Cramer på hundrevis av innspelingar, inkludert mange for Presley, som «Heartbreak Hotel».
I 1957 gav Cramer ut den første soloplata si, That Honky-Tonk Piano, og året etter fekk han ein liten pophit med «Flip, Flop and Bop». Sidan solokarrieren hans kom i andre rekkje etter studioarbeidet hans, spelte han berre sporadisk musikk inn på eiga hand, men i 1960 fekk han ein stor country- og pophit med den sjølvskrivne instrumentalen «Last Date». Oppfølgjaren, ein cover av Bob Wills sin «San Antonio Rose», nådde topp 10 på begge listene. Han gav òg album mellom 1960 og 1962, med Hello Blues, etterfølgd av Last Date og I Remember Hank Williams.
Frå 1965 til 1974 gav Cramer kvart år ut eit Class Of...-album, ei samling av dei største hittane det året, spelt i hans eigen stil. I 1971 slo han seg saman med Atkins og saksofonisten Boots Randolph for albumet Chet, Floyd and Boots. I 1977 utforska Cramer moderne teknologi, og på albumet Keyboard Kick Band, spelte han fleire instrument, mellom anna ein synthesizer. I 1980 fekk han den siste store hitten sin, ein innspeling av kjenningsmelodien til fjernsynsserien Dallas. Det skjedde lite på 80-talet, men i 1988 gav Cramer ut tre album, Country Gold, Just Me and My Piano! og Special Songs of Love.
Codan
Selskapet er resultat av ei rekkje fusjonar gjennom mange år og har røter tilbake til England i 1781. I Noreg har Codan vore representert under diverse merkenamn, dei ti siste åra som Trygg-Hansa Forsikring.
Selskapet i Noreg vart etablert så tidleg som i 1937 under namnet Rutebileiernes Forsikringsselskap Gjensidig og vart i 1996 kjøpt opp av Trygg-Hansa Försäkrings AB. I 1999 kjøpte det danske Codan-konsernet alle aksjar i Trygg-Hansa Försäkrings AB, og det norske selskapet vart omgjort til filial. 1. januar 2008 skifta selskapet i Noreg namn frå Trygg-Hansa til Codan Forsikring.
Codankonsernet er 100 % eigd av britiske RSA Group. Det er dermed ein del av eit av dei største forsikringsselskapa i verda med ca 20 millionar kundar og 24 000 medarbeidarar rundt i verda.
Woman from Tokyo
Låten var med på DVD-en Deep Purple with Orchestra – Live in Montreux frå 2011 framført av Mark VIII-utgåva av Deep Purple (Gillan, Paice, Glover, Morse, Airey) med fullt symfoniorkester dirigert av Stephen Bentley-Klein.
Bakgrunn
Deep Purple var eit av dei første rockebanda som opptredde i Japan tidleg på 1970-talet. Som ei hyllest skreiv bandet songen «Woman from Tokyo». Det var ein av dei siste låtane med vokalisten Ian Gillan, som forlét bandet i 1973 for å satsa på ein solokarriere. Songen inneheld japanske bilete som «the rising sun» og «an Eastern dream», og teksten handlar om ei japansk kvinne som sjarmerer forteljaren. «Woman from Tokyo» voks til å bli ein av dei mest populære songane til bandet og vart spelt mykje på radio. Trass i dette inkluderte ikkje bandet låten i live-settet sitt på den tida, og byrja først å spela han då dei reformerte seg i 1984. .
Mottaking
Cash Box kalla låten «den superdrivne rockaren som alle vil hoppa på med ein gong.» Dei kalla han òg ein «superladd rockar framført med stor energi av kongane av elektrisk rock.» Record World kalla den ein «cooker» og ein «rock 'em sock 'em item.»
«Woman from Tokyo» vart rangert som nummer 3 på Ultimate Classic Rock si liste over dei 10 beste Roger Glover-låtane.
Salslister
«Woman from Tokyo» vart ein hit og nådde sjetteplassen på den nederlanske singellista. Songen nådde 16. plassen i Tyskland og 23. plassen i Belgia. Han vart ein smålåten suksess i USA, og nådde nr. 60 på hitlistene der. I Canada nådde han 62. plassen den 12. mai og kom inn att på lista i oktober, då han nådde 64. plassen.
Madelungkonstanten
Madelung-konstanten vert nytta til å finne elektrostatisk potensial for eit enkelt ion i ein krystall ved å tilnærme iona som punktladningar. Han er kalla opp etter Erwin Madelung, ein tysk fysikar.
Fordi aniona og kationa i ein ionisk sambinding vert tiltrekt til kvarandre på grunn av dei motsette ladningane deira, krevst det ei viss energimengd for å skilje iona. Denne energien må tilførast systemet for å bryte anion-kation-bindingane. Energien som må til for å bryte desse bindingane for 1 mol av eit ionisk stoff under standardtilhøve er gitterenergien.
Madelungkonstanten gjer at ein kan rekne ut det elektriske potensialet Vi til alle ion i gridfeltet til ionet ved posisjonen ri
der rij =|ri - rj| er avstanden mellom det i-te og j-te ionet. I tillegg er
Just Because av Nelstone's Hawaiians
«Just Because» er ein song skriven av Joe Shelton, Sydney Robin og Bob Shelton og opphavleg spelt inn av Nelstone's Hawaiians (Hubert Nelson og James D. Touchstone) i 1929 og seinare av The Shelton Brothers i 1933. Som kjelder seier at Sydney Robin skreiv songen aleine og at dei to Shelton-brørne la til namnet sitt då dei spelte han inn.
Andre versjonar
Songen har òg blitt spelt inn av Frankie Yankovic i ei innspeling som kom ut i 1948.
Elvis Presley spelte inn songen 10. september 1954 i Sun Studios. Songen vart aldri gjeven ut på Sun og kom med på debutalbumet hans, Elvis Presley, etter at han fekk kontrakt med RCA. Paul McCartney spelte inn songen seinare i ein liknande stil som Presley sin versjon på albumet Choba B CCCP.
Al Hirt gav ut ein versjon i 1964 på albumet Beauty and the Beard.
«Just Because» er kjenningsmelodien til Peninsula Banjo Band i San Jose i California. Dei har opna med denne songen på alle konsertane sine sidan 1966.
Jorma Kaukonen gav ut ein versjon i 2002 på albumet Blue Country Heart.
Songen vart spelt inn av Brian Setzer i 2005 for Rockabilly Riot Vol. 1: A Tribute To Sun Records.
Elisabeth av Bayern (1837–1898)
Elisabeth Amalie Eugenie av Bayern , kjend som Sisi eller Sissi, var keisarinne av Austerrike og dronning av Ungarn. Ho var hertuginne av Bayern frå fødselen av.
Alex Ligertwood
Alexander John Ligertwood er ein skotsk-engelsk songar, gitarist og trommeslagar. Han er mest kjend som solovokalist for Santana i fem periodar frå 1979 til 1994. Han song på songar av Santana som «All I Ever Wanted», «You Know That I Love You», «Winning» og «Hold On». Han har òg sunge med The Senate, The Jeff Beck Group og Brian Auger's Oblivion Express. I tillegg har han delte på sideprosjektet Go Ahead som vart starta av medlemmar frå Grateful Dead, John Cipollina og vener, Average White Band og David Sancious.
Elisabeth av Bayern (1837–1898)
Familie og ekteskap
Elisabeth var dotter av hertug Maximilian av Bayern og prinsesse Ludovika av Bayern. Gjennom mor si var ho syskenbarn av dronning Josefine av Noreg og Sverige.
Keisarinne
Elisabeth var ei følsom og sjenert jente som hadde hatt ein fri barndom. Ho fann det vanskeleg å tilpassa seg livet ved det formelle hoffet i Wien, som var styrt av svigermor hennar, den autoritære enkjehertuginna Sofia av Bayern.
I 1855 og 1856 fekk Elisabeth sine første to barn, Sophie og Gisela. Døtrene blei tekne frå henne med ein gong og oppseda under Sofia sine ordrar, sjølv om ho seinare fekk meir kontroll over barna sine. I 1857 vitja ho Ungarn saman med ektemannen og borna, og utvikla eit djupt band med ungararane. Men på reisa blei begge døtrene sjuke, truleg av flekktyfus. Gisela kom seg, men Sophie døydde. Hendinga førte mora inn i ein depresjon. I 1858 fekk ho ein son, Rudolf, som til forskjell frå systrene kunne arva trona. Dette gav henne høgare status ved hoffet. Hennar siste dotter, Marie Valerie, blei fødd i 1868, i Buda-Pest.
Ein tragedie råka keisarfamilien i 1889 med den såkalla Mayerling-hendinga, der Rudolf blei funnen død saman med elskarinna si, Mary Vetsera. Ein trudde først at hendinga var eit dobbelt sjølvmord, men kom etterkvart til at det truleg var eit drap og sjølvmord utført av Rudolf. Hendinga var ein stor internasjonal skandale, men påverka også Elisabeth personleg gjennom resten av livet.
Elisabeth reiste mykje, og var lite i Wien saman med ektemannen. Men dei brevveksla mykje seinare i livet, og stod på vennskapeleg fot. Keisarinna vitja ofte Cap Martin på den franske rivieraen, Sanremo på den italienske rivieraen, Genfersjøen i Sveits, Korfu og Bad Ischl i Austerrike, der keisarparet gjerne var om sommaren. Ho vitja også stader europeiske kongelege sjeldan drog til på denne tida - Marokkoa Algerie, Malta, Tyrkia og Egypt. Året etter at sonen døydde lét ho byggja eit palass på Korfu, Achilleion, til ære for Akilles frå Odyssen.
Elisabeth blei rekna som ei av dei venaste kvinnene i samtida, og dyrka sin eigen venleik. Ho hadde langt hår som rekte ned til føtene, og ho brukte fleire timar kvar morgon på å stella det. Frisøren hennar, Franziska Feifalik, var alltid med henne på reisene hennar. Ho brukte gjerne denne tida til å læra seg språk, som fransk, engelsk, ungarsk og gresk. Elisabeth var kjend som ekstremt slank, og heldt kroppsvekta nede heile livet gjennom faste og trening.
Under ei av reisene sine blei Elisabeth drepen av den italienske anarkisten Luigi Lucheni (1873-1910), som knivstakk henne i Genève. Lucheni hadde opphavleg planlagd å drepa Ludvig Filip Robert, hertug av Orléans. Då han fann ut at hertugen alt hadde reist frå staden men i staden las i avisa at Elisabeth var i byen, bestemte han seg for å drepa keisarinna som eit politisk symbol.
Mount Pond
Mount Pond er ein fjelltopp, 550 moh, som ligg 1,5 nautiske mil (2,8 km) aust-søraust for Pendulum Cove på Deceptionøya i Sør-Shetlandsøyane. Namnet finst på eit kart frå 1829 etter den britiske ekspedisjonen under Foster, 1828-31. Det er truleg kalla opp etter John Pond, ein kjend engelsk astronom og direktør på Royal Observatory i Greenwich på den tida.
Kjelder
Pond, Mount
Ed de Goeij
Eduard Franciscus de Goeij er ein tidlegare nederlandsk fotballspelar, som spelte som keeper hos fleire klubbar, og for det nederlandske landslaget. I sine 21 sesongar var han tilknytt dei to Rotterdam-klubbane Sparta Rotterdam og Feyenoord, i tillegg til Chelsea FC og Stoke City i England.
Landslagsspel
De Goeij spelte 31 landskampar for Nederland i åra mellom 1992 og 2002. Han representerte landet i VM 1994, EM 1996, VM 1998 og EM 2000.
Akraba
Akraba kan syne til:
Pudong
Pudong, eigentleg Det nye distriktet Pudong (kinesisk: 浦东新区; pinyin: Pǔdōng Xīn Qū), er eit bydistrikt i den kinesiske byen Shanghai. Den delen av distriktet som ligg inne i tettbebyggelsen er òg byens finansielle sentrum og er blitt eit av verdas fremste økonomiske sentra.
Etter at distriktet Nanhai i mai 2009 vart slått saman med Pudong, omfattar Pudong nesten alt land i byprovinsen Shanghai aust for elva Huangpu.
I dag opplever heile Pudong ei kraftig utbygging (2009), og skyskraparar ruver i det meste av horisonten, særleg nær sentrum. Mellom anna ligg den 421 meter høge skyskraparen Jin Mao Tower og det 492 meter høge Shanghai World Financial Center her. I 2008 starta bygginga av det 632 meter høge Shanghai Tower som etter planen skal stå ferdig i 2014. Pudong er den einaste staden i verda (pr 2008) med ein fullverdig maglevbane i vanleg offentleg drift. Det er firmaet Transrapid Shanghai som driv ein 30 km lang bane frå flyplassen Shanghai Pudong International nordaust i distriktet Pudong til Lóngyáng-gata i den bymessige og sentrumsnære delen av Pudong. Toga går på sitt hyppigaste med 15-minuttintervall, og tilbakelegg strekninga på 7 minutt og 20 sekund i ei fart som på det meste kjem opp i 431 km/t.
Ein Tzurim
Første kibbutz
Kibbutzen vart grunnlagd den 23. oktober 1946 som ein ny busetnad i Gush Etzion (aust for dagens plassering). Grunnleggjarane var palestinsk-fødde medlemmar av den femte gruppa (Gar'in) av Bnei Akiva som vart danna i Tirat Zvi.
I 1947 hadde kibbutzen eit folketal på 80. Under den israelsk-arabiske krigen i 1948 vart kibbutzen øydelagd i lag med dei andre busetnadane i Gush Etzion, av den jordanske hæren. Mennene som var att for å kjempe vart tekne som krigsfangar til Mafrak krigsfangeleir.
Under fornyinga av jødiske busetjingar i Gush Etzion etter seksdagarskrigen, vart det grunnlagd ein ny kibbutz kalla Rosh Tzurim på den opphavlege staden til Ein Tzurim.
Lars Hansson Lindsø
Lars Hansson Lindsø var ein norsk gardbrukar og treskjerar på Dovre. Han var av Budsjordsætta på Dovre, og er særleg kjend for utsmykkingar på seletøy, såkalla Budsjord-selar. Han skar også ut ornament på mjølkebollar og liknande kjerald.
Ein Tzurim
Dagens plassering
I 1949 danna innbyggjarane som drog frå Ein Tzurim ei ny busetjing sør i det sentrale Israel, nær landsbyane Zerahia, Shafir og Merkaz Shapira, og dei kalla òg denne Ein Tzurim. Han vart grunnlagd på landområdet som høyrte til den avfolka palestinske landsbyen Al-Sawafir al-Sharqiyya.
Lars Hansson Lindsø
Han var far til Hans L. Bergseng.
Ein Tzurim
Kjelder
''
Gerhard Stöck
Gerhard Stöck  var ein tysk friidrettsutøvar som tevla i spyd og kulestøyt.
Under Sommar-OL 1936 i Berlin vann han gull i spydkast med eit kast på 71,84 meter. Han deltok òg i kulestøyt, og her tok han bronsemedaljen med eit støyt på 15,66.
Heli Jukkola
Heli Jukkola er ein finsk tidlegare orienteringsløpar frå Noormarkku. Ho vann tre VM-gull, to EM-gull og vart i 2005 nordisk meister i stafett.
Karriere
Jukkola var bronsemedaljør på mellomdistansen i VM 2003 og VM 2004. I 2005 bidrog ho til at Rastikarhut-laget kom på andreplass i Venla-stafetten. Seinare i sesongen sprang ho inn til sølvmedalje på den klassiske distansen då Japan var vert for verdsmeisterskapen i orientering. Saman med Paula Haapakoski og særleg ankerkvinne Minna Kauppi utgjorde ho eit sterkt finsk stafettlag, ein trio som vann VM-stafetten både i 2006 og 2007. Under verdsmeisterskapen 2007 ved Kyiv delte elles Jukkola og Kauppi sigeren på den klassiske distansen, halvtanna minutt føre legendariske Simone Niggli-Luder på tredjeplass.
I europameisterskap i orientering tok Jukkola fem medaljar fordelt på to meisterskap. I Otepää i 2006 vann ho stafettgull, saman med Haapakoski og Kauppi, sølvmedalje på klassiskdistansen og bronsemedalje på mellomdistansen. Sommaren 2008 sprang Jukkola inn til triumf på mellomdistansen i Ventspils, landskvinnene Merja Rantanen og Minna Kauppi syrgde for at alle medaljane for til Finland. På kortdistansen i Latvia vart Jukkola nummer 2, norske Anne Margrethe Hausken vart nummer 1.
Magnon
Ein magnon er ein partikkelliknande energikonsentrasjon ein får ved små avvik frå komplett magnetisk orden i forskjellige magnetiske stoff. Ein magnon er ei kvantisert spinnbølgje.
Ut frå termiske eksitasjonar av magnonar kan ein finne korleis forskjellige magnetiske effektar i ordna magnetiske material vert påverka av temperatur.
Magnetisk termometer
Magnetisk termometer er eit termometer som blir til brukt å måle særs låge temperaturar, eit kryometer. Termometeret måler temperatur i området 1 milliKelvin til 1 Kelvin. Termometeret baserer seg på Curie-lova der magnetisk susceptibilitet til paramagnetiske dipolmoment er omvendt proporsjonal med den absolutte temperaturen.
Wedemeyer Rocks
Wedemeyer Rocks er ei gruppe klipper nær foten av sørsida av Mount Berlin i Flood Range i Marie Byrd Land. Dei vart kartlagte av US Geological Survey (USGS) frå landmålingar og flyfoto tekne av U.S. Navy i 1959-66. Klippene vart namngjevne av Advisory Committee on Antarctic Names (US-ACAN) etter Charles H. Wedemeyer som var byggmekanikar i gruppa som i 1956 drog austover frå Little America V for å opprette Byrd-stasjonen.
Fylkesveg 202 i Aust-Agder
Fylkesveg 202 i Aust-Agder går mellom Holtet og Tybakken i Arendal kommune. Vegen er 1,7 km lang.
Gerdt Meyer Bruun
Gerdt Henrik Meyer Bruun var ein norsk fabrikkeigar frå Bergen, aktiv politikar i partiet Høgre.
Bruun var son til ein fabrikkeigar. Etter han gjekk ut frå Hambros skole i heimbyen var han sjømann i tida 1889-91. Frå 1892 arbeidde han på eit forretningskontor på Tyskebryggen i Bergen. Året etter vart han tilsett hos far sin, som dreiv reipslageri og drevfabrikk med meir. Han tok i 1897 over faren sine forretningar, og flytta i 1899 verksemda til Minde i Årstad i 1899. Styreformann i AS Gerdt Meyer Bruun til vinteren 1945.
Bruun var varaordførar i Årstad kommune 1902-07, deretter ordførar 1908-15. Ved stortingsvalet hausten 1918 vart han vald til å representerte einmannskrinsen Nygård og partiet Høgre på Stortinget. Brunn var då medlem i Lønningskomiteen til han sommaren 1920 fekk posten som handelsminister i den fyrste Halvorsen-regjeringa, ein posisjon han hadde i ganske nøyaktig eitt år. Seinare var han formann 1922-23 i Bergens Handelsforening og 1923-35 visepreses i Selskabet for de norske Fiskeriers Fremme.
Bruun eigde Villa Solhaug på Minde fram til skipsreiar Erik Grant Lea kjøpte eigedommen i 1915. I 1922 fekk Bruun bygt Storhaugen i Kirkeveien 62 på Paradis i Bergen, etter arkitekt Ole Landmark sine teikningar.
Josefine av Noreg og Sverige
Josefine av Noreg og Sverige  var dronning av Noreg og Sverige frå 1844 til 1859.
Bakgrunn
Josefine var dotter av Eugène de Beauharnais (stesonen til Napoléon Bonaparte) og Augusta av Bayern. Far hennar fekk tildelt tittelen Herzog von Leuchtenberg (hertug av Leuchtenberg) av kong Maximilian I av Bayern i 1817, etter at Napoleon var styrta.
Ho blei gift 19. juni 1823 med kronprins Oscar, som seinere blei norsk og svensk konge under namnet Oscar I.
Josefine (i Sverige Josefina) blei svært populær i sine nye heimland. Ho blei verande katolikk trass i stort press frå den lutherske svenske statskyrkja for å få henne til å konvertera. Ho arbeidde for religionsfridom, som blei innført i Sverige i 1860.
I tillegg var ho ein pådrivar for bygging av katolske kyrkjer, mellom anna St. Olavs kyrkje i Oslo.
Anna
Josefines gate i Oslo har namn etter dronning Josefine.
Havilland Point
Havilland Point er eit nes 2 nautiske mil aust for Cape Page på vestkysten av Graham Land i Antarktis. Det vart fotografert av Hunting Aerosurveys Ltd i 1955–57 og kartlagd frå desse bileta av Falkland Islands Dependencies Survey. Det vart namngjeve av UK Antarctic Place-Names Committee i 1960 etter sir Geoffrey de Havilland, ein engelsk pioner innan flydesign.
Eitan i Israel
Eitan (hebraisk skrift אֵיתָן, tyder 'Varig') er ein nasjonal-religiøs moshav sør i det sentrale Israel. Han ligg i sørdelen av Shfela og høyrer til Shafir regionale kommune. I 2012 hadde han 412 innbyggjarar.
Landsbyen vart grunnlagd i 1955 av immigrantar frå Tunisia. Namnet er bibelsk og kjem frå «...Varig er bustaden din, ditt reir er lagt på berget.» (4. Mos 24:21)
FA-cupfinalen i fotball 1983
FA-cupturneringa i fotball 1983 vart avslutta med finale på Wembley stadion i London 21. mai 1983, med 99 059 tilskodarar på tribunane. Då sluttstillinga etter 120 minuttars spel var 2-2, møttest finalelaga Brighton & Hove Albion og Manchester United til omkamp på same arenaen den 26. mai, ein kamp Manchester United vann med 4-0. 91 534 tilskodarar såg det avgjerande oppgjeret.
Kampane
Gordon Smith gav Brighton leiinga 1-0 i det 14. minutt av finalekampen den 21. Ti minuttar ut i 2. andre omgangen stod det 1-1 etter ei skåring av Frank Stapleton, 17 minuttar seinare sende Ray Wilkins Manchester United framom då han skrudde ballen i mål frå høgre i motsett hjørne. Midtstopparen Gary A. Stevens for Brighton utlikna i det 87. minutt. Ekstraomgangane vart mållause, Brighton hadde ein stor sjanse til å vinne i kampens siste sekundar.
Omkampen den 26. mai vann Manchester United med 4 mål mot 0. Bryan Robson skåra to mål før pause, Norman Whiteside eitt. I den andre omgangen la Arnold Mühren på til 4-0 med eit straffespark i den 62. minutt.
Manchester United sitt vinnarlag bestod av: Gary Bailey, Mike Duxbury, Kevin Moran, Gordon McQueen, Arthur Albiston, Arnold Mühren, Bryan Robson (kaptein), Ray Wilkins, Norman Whiteside, Frank Stapleton og Alan Davies.
I den avgjerande kampen bestod Brighton-mannskapet av: Graham Moseley, Steve Gatting, Gary A. Stevens, Steve Foster (kaptein), Graham Pearce, Neil Smillie, Tony Grealish, Jimmy Case, Gary Howlett, Michael Robinson og Gordon Smith
Alf Grey dømde begge finalekampane.
Somerfield på New Zealand
Somerfield er ein forstad sør i Christchurch på New Zealand.
Location
Forstaden er avgrensa av Heathcote River, Strickland Street, Milton Street og Barrington Street. Skulane Christchurch South Intermediate og Somerfield School, Somerfield Park og ei rekkje forretningar ligg i Somerfield. Bydelen er kjend for å ha ein stor variasjon av treslag, særleg langs Heathcote River.
Etymologi
Den newzealandske politikaren Richard Packer (1794—1872) var representant i Parlamentet på New Zealand frå 1858-1859 for elektoratet Town of Christchurch. Han åtte 170 000 m² land i sørenden av Colombo Street. Der sette han opp bustaden sin som han kalla Somerfield, etter fødestaden sin, Somerset i England. Son hans, Henry William Packer (1831–1890), utvida familien sitt landområde til 0,53 km². Namnet til bustaden deira vart seinare gjort til namn på denne forstaden.
Wuxi
Wuxi (kinesisk skrift 无锡, pinyin Wúxī, shanghaidialekt: [ɦu.ɕiɪʔ]) er eit byprefektur i provinsen Jiangsu ved den kinesiske kysten mot Gulehavet. Ein rekna med at folketalet var rundt 1,010,000 i 2004, medan heile prefekturet har rundt 4,32 millionar innbyggarar. Byen ligg ved den store innsjøen Taihu mellom Shanghai og Nanjing.
På grunn av sin kraftige økonomiske vekst blir byen ofte kalla Litle Shanghai. Wuxi er ein av dei økonomiske og industrielle sentera i provinsen Jiangsu, og ligg gunstig til ved Keisarkanalen og ved hovudtrafikkårene (motorveg, jernbane) mellom Shanghai og Nanjing.
Prefekturet er delt i to halvdelar av Taihu, og grensar til Changzhou i vest og Suzhou i aust. Den nordlege halvdelen av prefekturet skuer nordover over Yangtsefloden til prefekturet Taizhou, medan den sørlege halvparten har sørgrensa sin mot provinsen Zhejiang.
Namn
Namnet «Wuxi» tyder 'utan tinn' på moderne kinesisk. Andre tolkingar av namnet er at det skal koma frå «Wuxu» (吳墟) og visa til ruinane av Wu-staten, eller eit baiyue-ord som tyder 'gudefugl'.
Administrative einingar
Wuxi består av seks bydistrikt og to byfylke:
Kulturminne
Qing-diplomaten Xue Fucheng sin gamle heim i Wuxi vart i 2001 lagt til Folkerepublikken Kinas liste over kulturminne.
Samferdsle
Byen ligg ikkje berre ved Keisarkanalen og nær Kinas viktigaste naturlege vassveg Chang Jiang, men er er òg stoppestad på den viktige jernbanelinja Jinghubanen som går frå Beijing til Shanghai via mellom anna Tianjin, Jinan, Nanjing og Suzhou.
Riksveg 312 i Kina går gjennom området. Den fører frå Shanghai og endar på grensa mot Kasakhstan, og passerer mellom anna Suzhou, Nanjing, Hefei, Xinyang, Xi'an, Lanzhou, Jiayuguan og Urumqi.
Inca Garcilaso de la Vega
«El Inca» Garcilaso de la Vega, eller berre El Inca var ein peruansk forfattar og historikar som særleg tok for seg amerikansk urfolkshistorie.
Liv
Garcilaso var fødd i Cusco i Peru med røter frå den kongelege inkafamilien og frå spansk adel. Far hans var conquistadoren Sebastián Garcilaso de la Vega y Vargas (død 1559) og mora var inkaprinsessa Isabel Suárez Chimpu Ocllo, dotter av Tupac Huallpa og barnebarn til den mektige Huayna Capac. Han lærte både spansk og quechua frå han var liten.
Etter at faren døydde fekk Garcilaso ei arv og reiste til Spania for å få utdanning. Han kom fram i 1561 og møtte farbroren sin Alonso de Vargas i Montilla. Farbroren blei ein viktig støttespelar då Garcilaso gjorde krav på godtgjering frå den spanske krona. Han var rekna som uektefødd ettersom ekteskap mellom spanjolar og amerikanske urfolk ikkje blei godkjende på denne tida. Forbitra over slike syn og stolt over sin eigen bakgrunn tok Garcilaso «El Inca» etter herskarane av Inkariket.
I 1570 gjekk Garcilaso inn i den spanske hæren og kjempa mot maurarar i Alpujarra-fjella etter Morisco-opprøret. Han oppnådde kapteinsgrad for deltakinga.
Garcilaso de la Vega blei verande i Spania livet ut. Statusen som inkaættling kunne vera farleg i det ustabile politiske landskapet i det koloniserte heimlandet. Han budde i Montilla fram til 1591, då han flytta til Córdoba. Han ser ut til å ha fått ein son i 1570, som kanskje døydde ung. Han fekk ein annan son, Diego de Vargas, i 1590. Begge sønene fekk han med tenestekvinner.
Verk
Inca Garcilaso de la Vega skreiv sitt mest berømte verk, Comentarios Reales de los Incas, i Spania. Verket blei gjeve ut i to delar, i 1609 og 1617. Med sin fleirkulturelle bakgrunn var han godt plassert til å skriva om inkafolket sine liv, historie og den spanske erobringa. Samstundes var han stolt av ætten sin, og skildra riket under inkaen som velstyrt og lukkeleg. Andre delen av verket heitte Historia general del Perú.
Fleire år seinare, då ein oppreist mot kolonistyret under Tupac Amaru II voks fram i 1780, blei verket forbode i Lima på grunn av sitt «farlege» innhald. Boka blei først trykt i Amerika igjen i 1918, men tidlegare trykte utgåver verserte.
La Florida del Inca  som kom ut i Lisboa i 1605 tok for seg Hernando de Soto si reise gjennom Florida. Verket bygde på opplysingar Garcilaso hadde innhenta. Det framhever spansk og kristent herredøme som legitimt, men dreg også fram mot, verde og rasjonell tenking hjå dei innfødde.
Ettermæle
Inca Garcilaso de la Vega var avbilda på 10-solsetelen i Peru på 1970-talet. Hovdustadionet i Cusco, Estadio Garcilaso de la Vega, fekk namn etter han i 1950.
Dødsdatoen til Inca Garcilaso de la Vega er den same som den til William Shakespeare og Miguel de Cervantes, og blir feira som verdas bokdag.
Skiheis
Skiheis er eit maskinelt transportmiddel som trekk eller løfter skiløparar eller snøbrettkjørarar opp ein bakke. Den vanlegaste forma er skitrekk, der brukaren står på skia eller snøbrettet og blir trekt oppover. Meir kompliserte anlegg løfter brukaren opp frå marka i ein stol eller ei korg, som i ein taubane.
I skitrekk med bakkekontakt kan brukaren støttast av eit sete med ein vaier festa til ein stålkabel som trekk han oppover (paternostersystem). Anlegg som løfter brukaren opp kan vera kostbare og kompliserte, og gå over store høgder.
Livádia i Lárnaka
Livádia (gresk Λιβάδια, tyrkisk Livadya) er ein by på Kypros og ein kommune i distriktet Lárnaka i Republikken Kypros. Kommunen vart oppretta i 2011.
Ved folketeljinga i 2011 hadde kommunen 7 206 innbyggjarar.
Livádia inngår i storbyområdet til Lárnaka.
Sunnhordlandske ord og vendingar
Sunnhordlandske ord og vendingar er ei liste over dialektord og uttrykk frå Sunnhordland.
Sternumsag
Sternumsag er ein beinkuttar som blir brukt ved median sternotomi, der brystkassa blir opna ved å kløyve brystbeinet. Det er ei slags blokksag, og kan minne om ei stikksag. Saga blei oppfunnen av Dr. Edward P. Diethrich i 1963.
From the Outside
From the Outside er det femtande albumet til den skotske visesongaren Bert Jansch, og kom ut i eit avgrensa opplag på berre 500 eksemplar i Belgia i 1985. From The Outside var tilgjengeleg i Storbritannia òg, men ein kjenner ikkje til kva selskap som gav det ut. . Albumet vart gjeven ut på CD i 1993.
Rakle
Rakle er ein aks- eller klaseforma blomestand av einkjønna blomar. Bjørk, pil og hassel er døme på tre som har raklar.
Mount Deeley
Mount Deeley er eit fjell i Antarktis på 2150 moh. Det ligg på Pernik Peninsula ved Loubet Coast i Graham Land, som ligg 6 nautiske mil nordaust for Salmon Cove. Fjellet vart kartlagd frå flyfoto tekne av Falkland Islands and Dependencies Aerial Survey Expedition i 1956–57, og vart namngjeve av UK Antarctic Place-Names Committee etter Richard M. Deeley, ein britisk geolog som gjorde viktige funn i strukturen og rørsla til isbrear.
Kjelder
''
Rumdoodle Peak
Rumdoodle Peak er eit lite, men markant fjell på 875 moh, nordvest i North Masson Range i Antarktis, nær Mawson-stasjonen. Det vart namngjeve kring 1960, etter ein oppdikta fjelltopp i boka The Ascent of Rum Doodle.
Det ligg ei lita hytte ved foten av fjellet (498 moh) med soveplass for fem personar. Denne ligg ved sidan av to evig isdekte innsjøar, Rumdoodle Lake og Lassitude Lake.
Fylkesveg 211 i Aust-Agder
Fylkesveg 211 i Aust-Agder går mellom Strømmen og Sandviga i Arendal kommune. Vegen er 3,5 km lang.
Brusartsi
Brusartsi (bulgarsk Брусарци) er ein by og ein kommune i provinsen Montana i Bulgaria. Kommunen omfattar byen Brusartsi og ni andre busetnader.
Kommunen har eit areal på 195 km2. Ved folketeljinga i 2011 hadde kommunen 5 078 innbyggjarar, medan sjølve byen hadde 1 208 innbyggjarar.
Dei største busetnadene i kommunen er:
Rundle Peaks
Rundle Peaks er ei gruppe hovudsakleg isdekte fjelltoppar ved sørsida av Byrdbreen, like aust for Seftonbreen. Ho vart namngjeven av Advisory Committee on Antarctic Names (US-ACAN) etter Arthur S. Rundle, eit medlem av US Antarctic Research Program (USARP) som utførte glasiologiske og geofysiske undersøkingar på Rossbarrieren, 1961–62 og 1962-63.
Gabe Witcher
Gabriel Witcher er ein USA-amerikansk multi-instrumentalist, produsent, komponist og arrangør, mest kjend som felespelar og songar. Han var med å skipe strykeensemblet Punch Brothers. Witcher og Punch Brothers vann Grammyprisen i 2019 for beste folkealbum.
Witcher har spelt med Laurel Canyon Ramblers, Béla Fleck, Jerry Douglas, Kenny Loggins og Jim Messina, Dave Rawlings Machine og Eve 6
Witcher har laga musikk for film- og fjernsyn som The Good Dinosaur, The Hunger Games: Mockingjay – Part 2, Inside Llewyn Davis, The Hunger Games, Brokeback Mountain, Cars, Toy Story, True Detective, Nashville, Better Call Saul, Sons of Anarchy og mange andre. Han var produsent i lag med T Bone Burnett for fjernsynsseriane Nashville og True Detective.
Witcher har skrive arrangement for Elton John, Kronos Quartet, Punch Brothers, Rhiannon Giddens, Boston Pops, San Francisco Symphony, l'Orchestre Symphonique de Bretagne, North Carolina Symphony og The Secret Sisters.
Witcher komponerte og arrangerte musikk for Red Dead Redemption 2 og var musikalsk leiar og dirigent for konsertframføringa av musikken frå spelet under Red Bull Music Festival i Los Angeles våren 2019.
Album
† Grammy-prisvinnar
^ Grammypris-nominasjon
Mariotte-flaske
Mariotte-flaske er ei flaske som er nesten fylt med væske og der det i halsen er sett inn lufttett eit ope røyr som går eit stykke ned i væska. Ved botnen av flaska er ein utløpsopning. Utløpssnøggleiken er bestemt av høgda frå botnen til røyropninga og blir konstant sjølv om nivået i flaska søkk. Når væska renn ut, strøymer luftbobler inn i flaska gjennom det opne røyret. Maroitte-flaska vert nytta teknisk der det gjeld å halde utløpssnøggleiken av ei væske konstant.
Mariotte-flaska har namn etter oppfinnaren, den franske fysikaren Edmé Mariotte (om lag 1624–1684), som hadde ein teikning av ei slik flaske i verka sine.
Hobbs Point
Hobbs Point er eit nes på Brooklyn Island i Wilhelmina Bay, utanfor vestkysten av Graham Land i Antarktis. Det vart kartlagd av Belgica-ekspedisjonen under Gerlache, 1897–99, og vart namngjeve av UK Antarctic Place-Names Committee i 1960 etter Graham J. Hobbs, ein geolog i Falkland Islands Dependencies Survey ved stasjonen på Danco Island i 1957 og 1958. Han gjorde ei geologisk kartlegging av kysten mellom Cape Murray og Cape Willems.
Billy Higgins
Billy Higgins var ein amerikansk jazztrommeslagar. Han spelte i rythm & blues- og rockegrupper i Los Angeles i 1950-åra, før han innleia samarbeid med musikarar som Don Cherry og Ornette Coleman.
Han heldt seg travelt oppteken i California på 60- og 70-talet, og på 80-talet var han ein ettertrakta studio- og live-trommeslagar. Han opptredde ofte med artistar som Cedar Walton, Clifford Jordan og Sam Jones.
Higgins vart til slutt prega av dårleg helse, han gjekk gjennom to levertransplantasjonar. I dei siste åra spelte han ofte med Charles Lloyd, og dei siste konsertane deira er gjevne ut på både CD og DVD.
Komemiyut
Komemiyut (hebraisk skrift קוֹמְמִיּוּת, tyder 'Rak') er ein ultra-ortodoks hasidisk moshav sør i det sentrale Israel. Han ligg i sør i Shephelah nær Kiryat Gat og høyrer til Shafir regionale kommune. I 2006 hadde han 248 innbyggjarar.
Landsbyen vart grunnlagd i 1950 av demobiliserte soldatar frå eit religiøst selskap, som kjempa i området under sjølvstendekrigen Namnet er henta frå eit bibelvers (3. Mos 26:13): «Eg braut sund stengene på åket dykkar, og eg lét dykk gå rake.»
Scarborough Castle på Sør-Shetlandsøyane
Scarborough Castle er ein knaus med ei høgd opp mot kring 30 m nær det nordaustlege innløpet til Shirreff Cove på Livingston Island i Sør-Shetlandsøyane. Det vart grovt kartlagd og namngjeven av ein britisk selfangar Robert Fildes i 1821.
Fylkesveg 212 i Aust-Agder
Fylkesveg 212 i Aust-Ader går mellom His og Kolbjørnsvik i Arendal kommune. Vegen er 3,2 km lang.
Det srilankiske flagget
Det srilankiske flagget vart offisielt anteke på Sri Lanka i 1978. Det byggjer på flagget til kongen av Kandy, vart teke i bruk ved sjølvstendet i 1948, og fekk den noverande forma si 1951.
Flagget er ein gul duk. Til venstre inne ved stanga har det to breie, loddrette stolpar i grønt og safran (oransje). Høgre del av duken har eit brunraudt rektangel med ei gul heraldisk løve med drege sverd. I hjørna av rektangelet er gule blad frå buddhistane sitt heilage pipaltre.
Medley i symjing
Medley i symjing er ein kombinasjon av fire ulike symjestilar i ein distanse. Ein kan symja medley både som individuell øving og som stafett.
Individuell medley
I individuell medley symm den same symjaren like lange distanser i fire ulike stilar. Rekkjefølgja er:
Medleystafett
Medleystafett (også kalla lagmedley) blir symd av lag med fire deltakarar, der kvar deltakar sym ein etappe. Ryggsymjing er den første disiplinen, sidan ryggsymjarane startar frå vatnet. Rekkjefølgja er:
Tevlingar
Ein tevlar i:
Martin Hans Christian Knudsen
Martin Hans Christian Knudsen var ein dansk fysikar og oseanograf. Han jobba ved Danmarks Tekniske Universitet frå 1901, som professor frå 1912, til han pensjonerte seg i 1941.
Knudsen er først og fremst kjent for arbeidet sitt med molekylære gasstraumar og utviklinga av Knudsen-cella. Han har òg fått oppkalla fleire andre fysikkomgrep etter seg, mellom anna Knudsengass (ein gass-modell som ser bort frå kollisjonar mellom molekyla) og Knudsen-tal (Kn, engelsk Knudsen number).
Mount Demaria
Mount Demaria er eit fjell i Antarktis med stupbratte sider og ei høgd på 635 moh. Det ligg like søraust for Cape Tuxen på vestkysten av Graham Land. Det vart truleg oppdaga av Belgica-ekspedisjonen i 1897–99. Fjellet vart kartlagt av Den franske antarktisekspedisjonen i 1903–05 og vart namngjeve av Jean-Baptiste Charcot etter Demaria-brørne, franskmenn som utvikla ei anastigmatisk linse som vart nytta på ekspedisjonen.
Fita Bayisa
Fita Bayisa er ein etiopisk tidlegare langdistanseløpar frå Oromiaregionen. Han vann sølvmedaljen på 5 000 meter ved Tokyo-VM 1991 og tok bronsemedaljen på same distansen både under Sommar-OL 1992 i Barcelona og i Stuttgart-VM 1993.
Bayisa var den einaste som fylgde Yobes Ondieki på sisterunda på 5 000-meteren under Friidretts-VM 1991 i Tokyo, men på oppløpet var han sjanselaus mot kenyanaren. OL-sesongen 1992 imponerte Bayisa stort då han vann milløpet ved Bislett Games i Oslo på den gode tida 27.14,2 og sigra over eit sterkt felt. Under Sommar-OL i Barcelona sprang han heller svakt på 10 000 meter. På 5 000 meter var han derimot ein av fire løparar som kjempa om sigeren heilt inn til målstreken, over mål kom han som tredjemann, slått av Dieter Baumann og Paul Bitok. Året etter vann Bayisa ein ny bronsemedalje ved verdsmeisterskapen i Stuttgart, klart fråsprunge i innspurten på 5 000-meteren av Kenyas Ismael Kirui og sin eigen landsmann Haile Gebrselassie.
Medley
Medley eller potpurri er eit musikkverk sett saman av ulike andre verk eller melodiar. Verket kan ha ei særskild innleiing og avslutting, medan dei ulike delane er knytte saman av enkle overgangar. Songane i ein slik medley kan ha visse fellestrekk, som at dei tilhøyrer ein viss sjanger, har eit visst tema eller er laga av ei viss gruppe. Det er til dømes vanleg å laga medleyar av julesongar.
Døme
Nokre kjende medleyar er «Golden Slumbers»/«Carry That Weight»/«The End» av The Beatles frå 1969, «An American Trilogy» av Elvis Presley frå 1972, som er sett saman av «Dixie», «Battle Hymn of the Republic» og «All My Trials» og «The Happiest Days of Our Lives»/«Another Brick in the Wall (Part 2)» av Pink Floyd frå 1979.
I 1977 hadde The Ritchie Family ein hitt i USA med «The Best Disco in Town». Medleyen inkluderte songar som «Reach Out I'll Be There», «I Love Music», «Bad Luck», «TSOP», «Fly, Robin, Fly», og «Brazil», sistnemnde ein av gruppa sine eigne songar. Den utvida versjonen av singelen deira inneheldt fleire songar.
Leather Launderette
Leather Launderette er det 16. albumet til den skotske visesongaren Bert Jansch, spelt inn i lag med Rod Clements. Albumet kom ut i mars 1989. Visstnok leid Jansch av helseproblem under innspelinga, men i 1987, etter å ha vorte innlagd på sjukehus, valde han å slutte med alkohol. Colin Harper skriv i biografien sin om Bert Jansch at «Det er ikkje tvil om at kreativiteten, pålitelegheita, energien, engasjementet, og kvaliteten vart redda dramatisk av denne avgjersla.»
Hodges Point
Hodges Point er eit kupert nes ved enden av ei stor, svart klippe, som ligg 6 nautiske mil aust-nordaust for Cape Northrop på austkysten av Graham Land i Antarktis. Dei to toppane på neset er 940 og 960 moh. Neset vart fotografert av U.S. Antarctic Service, 1939–41, Det vart kartlagd av Falkland Islands Dependencies Survey 1947–48, og vart namngjeve av UK Antarctic Place-Names Committee etter Ben Hodges i British Antarctic Survey som var ein del av laget ved Larsen isbrem, 1963–64.
Screenplaying
Screenplaying er ei samleplate av den britiske musikaren Mark Knopfler, gjeve ut 9. november 1993 av Vertigo Records internasjonalt og Warner Bros. Records i USA. Albumet inneheld songar som tidlegare var gjeven ut på filmmusikkalbuma Cal (1984), Last Exit to Brooklyn (1989), The Princess Bride (1987) og Local Hero (1983).
Kolbjørn Stordrange
Kolbjørn Stordrange var  ein gardbrukar, skulemann og politikar frå Nes i Vest-Agder. Han representerte Høgre på Stortinget frå 1965 til 1977.
Liv og gjerning
Stordrange hadde examen artium frå 1945 og pedagogisk eksamen frå 1956, og var cand.philol. frå 1954. Han var gardbrukar på farsgarden Stordrange i Nes frå 1947, lærar ved Ringards realskule 1948–53, lektor ved Flekkefjord høgre skule frå 1955, og til sist rektor ved Flekkefjord gymnas 1979–91.
Stordrange var medlem av heradsstyret i Nes 1956–1964, varaordfører 1960–63. Etter at Nes vart slått saman med Flekkefjord i 1965, var han medlem av Flekkefjord bystyre 1965–95. Han vart tildelt Kongens fortenestemedalje i gull i 1994. For sine 40 år som kommunestyremedlem fekk han i 1995 Kommunenes Sentralforbund sitt heidersteikn.
Frå hausten 1965 møtte Stordrange, som fyrste vararepresentant, fast på Stortinget frå Vest-Agder og Høgre, då den valde representanten Sverre Walter Rostoft i heile perioden var industriminister i Borten-regjeringa. I 1969 tok Stordrange over fyrsteplassen for Vest-Agder Høgre, og vart vald inn på Tinget i 1969 og attvald i 1973. Gjennom dei tre valbolkane var han;
Materialkonstant
Materialkonstant eller stoffkonstant er ein storleik som syner til ein fysisk eigenskap som tener til å karakterisere stoffet, t.d. tettleik, elastisitetsmodul, spesifikk varmekapasitet, permeabilitet, brytingsindeks etc.
Beckenham på New Zealand
Beckenham er ein indre forstad i Christchurch på New Zealand, og ligg tre kilometer sør for sentrum i byen. Heathcote-elva snor seg gjennom denne bydelen, som for det meste er bustadsområde. Denne delen av elva vert ofte lokalt kalla Beckenham Loop.
Forstaden fekk namn av kaptein Stephen Fisher etter den engelske byen Beckenham. Fisher busette seg i området i 1871 etter å ha gått av frå tenesta i den britiske marinen etter Krimkrigen. Ei tid vart ein del av Beckenham kalla Fisherton, og Fisher sitt hus stod der Fisher Avenue no ligg.
Beckenham grensar til Sydenham i nord, Somerfield i vest, Cashmere og Huntsbury i sør, og St Martins i aust.
Văltsjedrăm
Văltsjedrăm (bulgarsk Вълчедръм) er ein by og ein kommune i provinsen Montana i Bulgaria. Kommunen omfattar byen Văltsjedrăm og ti andre busetnader.
Kommunen har eit areal på 429 km2. Ved folketeljinga i 2011 hadde kommunen 9 900 innbyggjarar, medan sjølve byen hadde 3 662 innbyggjarar.
Dei største busetnadene i kommunen er:
Roll On av J.J. Cale
Roll On er det 14. og siste studioalbumet til J.J. Cale, gjeve ut den 24. februar 2009 på Rounder Records. Alle songane var skrivne av Cale, mellom anna «Roll On», som var eit samarbeid med Eric Clapton. Somme spor vart spelte inn under ei innspeling i studioet til David Teegarden nord for Tulsa i Oklahoma i 2003. Cale døydde i 2013.
Pyjamarama
I 1977 vart han gjeven ut som singel på ny, i lag med «Virginia Plain», for å marknadsføre Greatest Hits-albumet deira. Singelen nådde då 11. plass. Utgåva frå 1977 var ein annan miks med mindre saksofon-handsaming og ei alternativ redigering av gitaren i slutten.
Long Island Music and Entertainment Hall of Fame
Long Island Music and Entertainment Hall of Fame er ein amerikansk organisasjon og eit æresgalleri for musikarar og andre artistar som har bidrege til den musikalske arva til Long Island i New York. Det har forretningskontor i Melville i New York. Organisasjonen blei skipa i juli 2005 som ein nonprofitt-organization med mellombels løyve til å driva eit museum i delstaten New York.
Long Island Hall of Fame deler ut Long Island Sound Award til utøvarar som har bidrege til «Long Island's musical heritage», og heldt sin fyrste innskrivingsgalla 15. oktober 2006 ved Patchogue Theatre i Patchogue i New York.
Organisasjonen definerer Long Island geografisk med fylka Kings og Queens i tillegg til den meir utbreidde definisjonen, som typisk berre viser til Suffolk og Nassau.